[{"text_idx": "#000000", "text": "Jerzy Fornal dum registrado de unu el dramojn de la Radio-teatro"}, {"text_idx": "#000002", "text": "La teatrajn prezentadojn de la radio-teatro vi rajtas uzi nur por via propra g\u0302uo, lingva perfektig\u0302o au\u0306 dum la senpagaj kursoj de Esperanto. Malpermesata estas komerca au\u0306 alia uzo de la materialo sen anticipa interkonsento kun la redakcio."}, {"text_idx": "#000003", "text": "Iom pri nia kara Jerzy..."}, {"text_idx": "#000004", "text": "Jerzy Fornal dum la registrado julie en 2012"}, {"text_idx": "#000005", "text": "Relative baldau\u0306, la 31-an de au\u0306gusto 2023, pasos 10 jarojn de la forpaso. Jerzy Fornal, elstara teatra aktoro, ligita inter alie kun Nacia Teatro en Varsovio, fondinto de Esperanto-teatro Espero, estis nia kara amiko, kunlaboranto.\nInformo pri lia morto atingis nin post reveno al Varsovio el somerumado. Mi ne kas\u0302as, ke g\u0302i s\u0302okis nin kvankam post forpaso de lia edzino en 2012, Zofia Banet-Fornal, Jerzy perdis ian nepriskribeblan c\u0302iaman flamon en la okuloj kaj malsanig\u0302is. Sed ni havis ja ankorau\u0306 planojn, kunajn projektojn ne nur registri novajn radio-dramojn, sed ankau\u0306 instigi junularon aktorumi."}, {"text_idx": "#000006", "text": "Jerzy estis c\u0302iam okupita. Regule li partoprenis pantomimajn spektaklojn, ekzercis, aktorumis. En Esperantujo li prezentig\u0302adis sursceneje dum multaj esperantistaj eventoj kaj renkontig\u0302oj. En Varsovio, dum kelkaj sinsekvaj jaroj, liajn spektaklojn kun la historia enkonduko de lia edzino eblis g\u0302ui c\u0302iumonate en Muzeo pri Azio kaj Pacifiko. Tamen, kvazau\u0306 ironie, la plej konata prezentig\u0302o de Jerzy evidentig\u0302is rolo de Korvaks en la porinfana kurso-filmo: Mazi en Gondolando. Jes, post la unua prezento de li kadre de niaj elsendoj tuj ni ricevis salutojn al Korvaks. Kaj kiel Korvaks tiam li respondis. Ec\u0302 voc\u0302e en unu el la elsendoj. Multe li ridis tiam."}, {"text_idx": "#000007", "text": "Kvankam Jerzy kun Zofia mult-foje iel rilatis kun Varsovia Vento projekto de Radio-Teatro aperis en 2008. Ekde tiam, g\u0302is fino de 2012, dum niaj renkontig\u0302oj, plej ofte en mia hejmo, sukcesis ni registri multe da materialo kaj kelkajn dramojn, el kiuj g\u0302is nun prezentitaj estis nur tri. La aliaj atendas prilaboron. Sed en la decembraj elsendoj, okaze de la naskig\u0302tago de Ludoviko, vi povas au\u0306di lin prezentanta la Zamenhofajn pripensojn kaj poemojn. Dum registrado li s\u0302atis aktorumi, movig\u0302i kaj havi almenau\u0306 simbolian publikon. Au\u0306skultiloj kun mikrofono, diktafono en pos\u0302o, provoj, provoj, provoj... Mankas tio nun. Vere mankas. Dankon Jerzy!"}, {"text_idx": "#000015", "text": "Ligoj: Informoj pri la au\u0306toro."}, {"text_idx": "#000016", "text": "Emilija Lapenna, unu el la konataj voc\u0302oj de la Zagreba Radio en Esperanto, naskig\u0302is la 9-an de majo 1910 en Gorjane, Slovenio, mortis la 19-an de majo 1994 en Zagrebo, Kroatio, Honora Membro de UEA kaj internacie konata movada aktivulo. Legu pli c\u0302e Vikipedio."}, {"text_idx": "#000017", "text": "Monologo \u201cTrompo\u201d prezentas plendojn de mortinta, enterigita en hazarda tombo soldato, kies fantomo vekig\u0302as nokte por rakonti sian tragian seniluziig\u0302on pri milito. La monologon prezentas Jerzy Fornal el la teatro Espero, registris kaj muntis radio-forme Irek."}, {"text_idx": "#000018", "text": "Trompo (la tuta monologo) \u2013 tempo-dau\u0306ro: 17:39 \u2013 els\u0302utu"}, {"text_idx": "#000019", "text": "La redakcia enkonduko \u2013 tempo-dau\u0306ro: 2:50 \u2013 els\u0302utu"}, {"text_idx": "#000021", "text": "Ligoj: Informoj pri la au\u0306torino."}, {"text_idx": "#000022", "text": "Izrael Lejzerowicz \u201cEl la Verda Biblio\u201d"}, {"text_idx": "#000027", "text": "Komentfluo por tiu c\u0302i artikolo"}, {"text_idx": "#000031", "text": "Mi deziras amikighi kun tre fratece kaj tutkore. Mi estas en Senegalo. Mi deziras ke vi vizitu min en Senegalo. Se vi konsentasn do mi atendas vian respondon."}, {"text_idx": "#000032", "text": "Dankon pro la invito. C\u0302i-jare tamen, dum mia libertempo, iom mi biciklos lau\u0306 marbordo de Pollando, iom ripozos en Italio. Mankos do tempo krome viziti Afrikon, bedau\u0306rinde"}, {"text_idx": "#000033", "text": "Dankon por c\u0302i tiuj apartaj versioj de la radio-teatroj!"}, {"text_idx": "#000034", "text": "Hodiau\u0306, en la datreveno de Jerzy-naskig\u0302o, mi au\u0306skultis c\u0302ion, kion kune ni registris por Varsovia Vento. Jerzy... Mankas vi!"}, {"text_idx": "#000035", "text": "Koran dankon kaj gratulon, pro la elstara rememoro, au\u0306skultebla."}, {"text_idx": "#000036", "text": "Mi gratulas al vi VV pro c\u0302io. Speciale pro \u201cTrompo\u201d.\nMi dankas vin pro permesi min els\u0302uti la mp3 dosieron.\nMi intencas montri g\u0302in al miaj geamikoj esperantistoj. Mi ne forgesu referencii vin, Varsovia Vento."}, {"text_idx": "#000037", "text": "C\u0302u eblas trovi (kie) la skribitan tekston?"}, {"text_idx": "#000038", "text": "Alklaku tie c\u0302i por nuligi vian komenton"}, {"text_idx": "#000040", "text": "Radio kaj TV \u2013 Studio"}, {"text_idx": "#000041", "text": "Por trovi g\u0302ustan elsendon entajpu ekz. La 80a"}, {"text_idx": "#000042", "text": "Kreita pere de WordPress kaj Tarski"}]